|  |  |  |  |
| --- | --- | --- | --- |
| **Tantárgy** neve:  | **Egészségügyi jogi ismeretek (3)** | **Kreditértéke:**  | **5** |
| A tantárgy **besorolása**:  | kötelező |
| **Tantárgy-leírás**: |
| Az „egészségügyi jog” nem sajátos szerkezetű, jellemző szabályozási technikák alapján létrejött szabályokból álló, valódi jogág, hanem a különböző jogterületek (alkotmányjog, közigazgatási jog, polgári jog, büntetőjog stb.) anyagából összeálló, az egészségüggyel kapcsolatos életviszonyokra, intézményekre, jelenségekre, tevékenységekre vonatkozó rendelkezések tömege, amely mindazonáltal rendelkezik bizonyos sajátosságokkal. A jog mint szabályozó eszköz alapvető szabályszerűségeivel való megismerkedés elengedhetetlen ahhoz, hogy az egészségügyi vezetők a jog által adott lehetőségeket tisztán lássák, és élni is tudjanak ezekkel a lehetőségekkel akár jogalkalmazás, akár jog- vagy szabályzatalkotás keretében. Az alapvető, az egészségügy szempontjából releváns szabályok ismeretén, és jogszabály-alkalmazási, valamint alapvető jogszabály-alkotási készségeken túl a tantárgy keretei között nem cél jelentős tételes jogi tudás számonkérése. A kurzus során csak érintőlegesen kerülnek szóba a program más tantárgyainak keretében feldolgozott területek, így a munkavégzésre, ügyeletre, egészségügyi működési minimumfeltételekre, a gazdasági vállalkozásokra vonatkozó szabályok.A kurzus problémaorientált megközelítést alkalmaz, a résztvevők kevésbé merev didaktikát követő tudásanyaggal szembesülnek, nagyobb szerep jut a szintézisnek, a különböző eszközök használatára vonatkozó horizontális látásmódnak. Szükséges emellett, hogy a résztvevők megalapozott kritikával viszonyuljanak a jogszabályokhoz. A szabályozás értelmét firtató, kezdeményező gondolkodásmód kialakítása alapvető változást hozhat jogi kultúránkban. A jog mibenléte, jelentősége, alkalmazási területei. Jogi, jogszabálytani alapfogalmak. A Magyar Köztársaság államszervezetének az egészségügy szempontjából lényeges elemei. Jogképesség, cselekvőképesség. A felelősség jogi szabályozása. Az egészségügyi irányítási és intézményrendszer. Az egészségbiztosítási rendszer. Különböző jogterületek néhány, egészségügyi vonatkozású szabálya. A speciális egészségügyi szabályozás egyes területeinek alapvonalai: egészségbiztosítás, kapacitás-szabályozás, ellátásszervezés, az orvosi tevékenység. Az EU egészségüggyel összefüggő szabályozásának alapjai. Gyakorlati jogalkalmazás, jogszabály-találás, jogszabály-értelmezés. Az egészségügyi intézmény vezetése során megfogalmazandó szabályok, szerződések. Jogszabály-előkészítési ismeretek. A szabályozás hatásvizsgálatával összefüggő alapvető ismeretek. |
| **Tartalom:** |
| 1. Jogunk van hozzá I.
2. Jogunk van hozzá II.
3. Az egészségügy anatómiája és élettana I.
4. Az egészségügy anatómiája és élettana II.
5. Egészségünk ára I.
6. Egészségünk ára II.
7. Bármit, bárhogy, azonnal? I.
8. Bármit, bárhogy, azonnal? II.
9. A jövő egészségügye I.
10. A jövő egészségügye II.
 |